Krister Hagen

Krister Hagen (født 12. januar 1989) er en norsk landeveissyklist. Han avsluttet karrieren sin i det danske profesjonelle kontinentallaget Riwal Readynez Cycling Team i 2019. Han er lillebroren til fotballspilleren Steffen Hagen.

 Karriere 
Hagen startet sin karriere i Kristiansands CK og tok bronsemedalje under NM i landeveissykling 2009 for Nesset CK, på lag med Knut Anders Fostervold
og Edgar Eidsheim.

I 2012 signerte Hagen en avtale med det norske kontinentallaget OneCo-Mesterhus. Samme år vant han Roserittet.

Under NM i landeveissykling 2014 tok Hagen sølvmedalje i lagtempo sammen med Jone Ellingsen og Markus Hoelgaard, og endte på en åttendeplass på i det individuelle temporittet. Året etter ble den individuelle prestasjonen forbedret med en femteplass. 

I 2016 tok Hagen en 6.-plass i det individuelle temporittet i NM, og en sterk 2.-plass i NM gateritt. I fellesstarten samme år kjørte han som lagkamerat for Alexander Kristoff som tok 2.-plass. Året etter kom Hagen på 11.-plass på den individuelle tempoen, 4.-plass i gaterittet, og en sterk 4.-plass på fellesstarten. I 2018-sesongen har Krister Hagen fortsatt den gode utviklingen. Under NM i landeveissykling i Sandefjord tok Hagen 2.-plass i lagtempo sammen med to ryttere fra Stavanger SK, mens han tok en 8.-plass i individuell tempo. Under fellesstarten kom Hagen med i et avgjørende brudd og prøvde å rykke fra mot slutten. Dessverre holdt ikke forsøket helt inn og Hagens brudd ble hentet. Han endte til slutt på 5.-plass.

 Meritter 

2012
Vinner av Roserittet
2016
2.-plass sammenlagt, Volta ao Alentejo
2.-plass, Ringerike Grand Prix
3.-plass, Himmerland rundt
3.-plass sammenlagt, Tour de Gironde
5.-plass sammenlagt, East Bohemia Tour
2017
4.-plass sammenlagt, Volta ao Alentejo
Klatrekonkurransen, Kreiz Breizh Elites 
2.-plass sammenlagt og 1. etappe, East Bohemia Tour
2018
Sammenlagt, Istrian Spring Trophy
Umag Trophy

 Referanser 

 Eksterne lenker 




Kategori:Norske syklister